שרה ג'סיקה פארקר

שרה ג'סיקה פארקר (באנגלית: Sarah Jessica Parker;‏ נולדה ב-25 במרץ 1965) היא שחקנית, מפיקה ומעצבת אמריקאית ממוצא יהודי; זוכת פרס אמי ופרס גלובוס הזהב. נודעה בעיקר בזכות תפקידה כקארי בראדשו בסדרה "סקס והעיר הגדולה". פארקר נולדה בנלסונוויל, אוהיו שבארצות הברית. אביה הוא סטיבן פארקר (לבית בר-כהן), יזם ועיתונאי יהודי. אמה היא ברברה פארקר (לבית קק), מורה בבית ספר לאחיות, נוצרייה ממוצא גרמני ואנגלי. הוריה התגרשו כשהייתה ילדה והיא עברה לגור עם אמה, אביה החורג ושבעת ילדיו בסינסינטי. כשהייתה צעירה, היא לוהקה להפקה בברודוויי. משפחתה עברה למדינת ניו יורק, שם פארקר פיתחה את הקריירה שלה כשחקנית צעירה. בנוסף, פארקר למדה בבית הספר האמריקאי לבלט. יחד עם ארבעה מאחיה, היא השתתפה בחידוש של המחזמר צלילי המוסיקה ופארקר לבדה השתתפה גם במחזמר אנני בין השנים 1977–1981. ב-1982, לוהקה פארקר לסיטקום של CBS שהחזיק מעמד במשך עונה אחת לפני שבוטל על ידי הרשת. בשנות השמונים אף הופיעה פארקר בגרסה הישראלית של הסדרה "רחוב סומסום". ב-1991, קיבלה פארקר ביקורות חיוביות על משחקה בקומדיה הרומנטית L.A. Story. ב-1992 הופיעה פארקר בסרט "ירח דבש בלאס וגאס" לצידו של ניקולס קייג'. ב-1995, שיחקה פארקר בתפקיד הראשי בסרט Miami Rhapsody. ב-1998, נשלח אליה התסריט של סדרת הדרמה הקומית "סקס והעיר הגדולה". יוצר הסדרה, דארן סטאר, התעקש שפארקר תשחק בסדרה שלו. למרות התלבטויותיה של פארקר, היא הסכימה לבסוף ונכנסה לנעליה של קארי בראדשו, תפקיד שהעלה את מעמדה כשחקנית והביא לביקורות מאוד חיוביות ולזכייתה בפרסים שונים. ב-2010 השתתפתה בתוכנית הראשונה של הגרסה האמריקאית של תוכנית הטלוויזיה הבריטית מי אתה חושב שאתה?. ב-2016 שיחקה בסרט הקומדיה הרומנטית "כל הדרכים מובילות לרומא", לצד קלאודיה קרדינלה ופאס וגה. באותה שנה החלה לשחק בסדרה הקומית "גירושים" ברשת HBO לצידו של תומאס היידן צ'רץ. ב-9 בדצמבר 2021 עלתה לאוויר סדרת הספין אוף ל"סקס והעיר הגדולה", פשוט ככה בה מככבת פארקר. בשנת 2022 נכללה ברשימת טיים 100. בשנת 2004 חתמה על חוזה רב שנתי כפרזנטורית של מותג האופנה GAP. באותה שנה גם זכתה בפרס אייקון האופנה של ה-CFDA (מועצת מעצבי האופנה של אמריקה). בשנת 2007 שימשה כפרזנטורית של מותג הטיפוח גרנייה. באותה שנה גם השיקה קו אופנה שבו כל פריט עולה 20 דולר לכל היותר. ביוני 2013 הכריזה על הקמת מותג נעליים משלה, שהושק בפברואר 2014, עם קו נעליים בעיצובה. ב-1984, נרקמה מערכת יחסים בין פארקר לבין השחקן רוברט דאוני ג'וניור, איתו הייתה בזוגיות עד שנת 1991. ב-19 במאי 1997 נישאה לשחקן האמריקאי-יהודי, מתיו ברודריק. הזוג התחתן בטקס במנהטן שנערך על ידי אחותו של ברודריק, כומרה אפיסקופלית. בנם הבכור נולד ב-28 באוקטובר 2002. ב-23 במאי 2009, נולדו להם תאומות בעזרת אם פונדקאית. הם מתגוררים בניו יורק, ומבלים את רוב חופשותיהם בביתם הנוסף בעיירה באירלנד. פארקר חברה בארגון יוניצף. ביולי 2019 סיפרה בראיון לרדיו הציבורי בארצות הברית, כי נתקלה ב"אינספור" מקרים של גברים שהתנהגו באופן לא הולם בהפקות טלוויזיה וקולנוע, בהם גם "כוכב קולנוע גדול", שהמקרה שלו נפתר רק לאחר שהסוכן שלה איים שהיא תעזוב את הסט. מוכרת הגפרורים הקטנה (1974) - ילדה מוכרת גפרורים איפשהו מחר (1983) - לורי אנדרסון פוטלוס (1984) - ראסטי בן בכור (1984) - ליסה נערות רק רוצות לכייף (1985) - ג'ניי גלן נווט מכוכב אחר (1986) - קרוליין מק'אדמס סיפורי אל. איי (1991) - סאודי ירח דבש בלאס וגאס (1992) - בטסי נולן / דונה קורמן בטווח פגיעה (1993) - ג'ו כריסמן / אמילי הרפר הוקוס פוקוס (1993) - שרה סנדרסון אד ווד (1994) - דולורס פולר נישואין נוסח מיאמי (1995) - גוון מרכוס הפלישה ממאדים (1996) - נטלי לייק לקפוץ או לא לקפוץ (1996) - לוסי אקרמן מועדון האקסיות (1996) - שלי סטיוארט מהלך מסוכן (1996) - ג'ודי טראמל צמד בכותרות (1996, סרט טלוויזיה) - ננסי קלארק הדרך לאושר (1997) - פרנסיסקה לאנפילד פרש מצחוק (1999) - נל פנוויק סטייט פינת מיין (2000) - קלייר ולסלי החיים בלי דיק (2001) - קולין גיבסון עד שהמשפחה תפריד בינינו (2005) - מרדית' מורטון זרים עם ממתקים (2006) - פגי קאלאס אין כמו בבית (2006) - פאולה במערבולת (2007) - שרה דניאלס אנשים חכמים (2008) - ג'נט הרטיגן סקס והעיר הגדולה (2008) - קארי בראדשו על הזוג מורגן שמעתם? (2009) - ג'ודית מורגן סקס והעיר הגדולה 2 (2010) - קארי בראדשו אין לי מושג איך היא עושה את זה (2011) - קייט ראדי סילבסטר בניו יורק (2011) - קייט דויל הבריחה מכדור הארץ (2013) - סופרנובה קירה (דיבוב) כל הדרכים מובילות לרומא (2016) - מאגי כאן ועכשיו (2018) - ויויאן 1-2-3 מגע (1980) - אנני המרובעים (1983-1982) - פאטי גרין הוטל (1986) - רייצ'ל היכל התהילה של הולמרק (1987) - מנדי ג'נוביק שנה בחייך (1988-1987) - קיי אריקסון פיתול הגורל (1989) - מרים תיאטרון אמריקאי (1989) - אמי-בת' צדק שווה (1991-1990) סקס והעיר הגדולה (2004-1998) - קארי בראדשו Glee ‏(2013-2012) - איזבל רייט גירושים (2019-2016) - פרנסס דופריין "And Just Like That..." (2021-טרם) - קארי בראדשו הוקוס פוקוס 2 (2022) - שרה סנדרסון שרה ג'סיקה פארקר, ברשת החברתית אקס (טוויטר) שרה ג'סיקה פארקר, ברשת החברתית אינסטגרם שרה ג'סיקה פארקר, סרטונים בערוץ היוטיוב שרה ג'סיקה פארקר, במסד הנתונים הקולנועיים IMDb (באנגלית) שרה ג'סיקה פארקר, באתר "אידיבי", מאגר הידע העברי לקולנוע ישראלי ועולמי שרה ג'סיקה פארקר, באתר AllMovie (באנגלית) שרה ג'סיקה פארקר, באתר Rotten Tomatoes (באנגלית) שרה ג'סיקה פארקר, באתר Box Office Mojo (באנגלית) שרה ג'סיקה פארקר, באתר Metacritic (באנגלית) שרה ג'סיקה פארקר, במסד הנתונים הקולנועיים KinoPoisk (ברוסית) שרה ג'סיקה פארקר, באתר אפל מיוזיק (באנגלית) שרה ג'סיקה פארקר, באתר Last.fm (באנגלית) שרה ג'סיקה פארקר, באתר MusicBrainz (באנגלית) שרה ג'סיקה פארקר, באתר Discogs (באנגלית) שרה ג'סיקה פארקר, באתר Genius שרה ג'סיקה פארקר, באתר אנציקלופדיה בריטניקה (באנגלית) קרן בר לב, ‏איט גירל: האבולוציה של שרה ג'סיקה פארקר, באתר ‏מאקו‏, 14 במרץ 2014 קרלה זושנקו, ‏שרה ג'סיקה פארקר רוצה שתשכחו מקארי בראדשו. ריאיון, באתר "Time Out ישראל", 18 באוקטובר 2016 חן חדד, "גירושים": זה לא אנחנו, שרה ג'סיקה פארקר. זו את, באתר הארץ, 19 באוקטובר 2016 רותה קופפר, חיי שרה, באתר הארץ, 27 במאי 2010 חן חדד, הצצה ראשונה: שרה ג'סיקה פארקר חוזרת ל-HBO בדרמת גירושים, באתר הארץ, 22 ביוני 2016 דנה שמש, עכבר העיר, "גירושים": געגועים לקארי בראדשו, באתר הארץ, 13 באוקטובר 2016 הגרדיאן, "סקס והעיר הגדולה" תחזור לטלוויזיה, בלי סמנתה, באתר הארץ, 11 בינואר 2021 Sarah Jessica Parker: The 100 Most Influential People of 2022, Time (באנגלית) איי.פי, קים קטרל בווסט-אנד; שרה ג'סיקה פארקר בגאפ, באתר הארץ, 28 ביולי 2004 פרס "אייקון האופנה" לשרה ג'סיקה פרקר, באתר הארץ, 9 ביוני 2004 הפרזנטורית של חברת גרנייה: שרה ג'סיקה פרקר, באתר הארץ, 11 במרץ 2007 איי.פי, שרה ג'סיקה פרקר השיקה קו אופנה שבו מחיר כל פריט הוא עד 20 דולר, באתר הארץ, 11 ביוני 2007 הילה אוחיון, שרה ג'סיקה פרקר מקימה מותג נעליים, באתר הארץ, 9 ביוני 2013 הילה אוחיון, שרה ג'סיקה פרקר משיקה קו נעליים, באתר הארץ, 9 בפברואר 2014 ילד ראשון לשרה ג'סיקה פארקר, באתר הארץ, 30 באוקטובר 2002 אי-פי, אם פונדקאית ילדה תאומות לשרה ג'סיקה פארקר ומאתיו ברודריק, באתר הארץ, 25 ביוני 2009 הגרדיאן, שרה ג'סיקה פרקר: כוכב קולנוע גדול מאוד הטריד אותי, באתר הארץ, 9 ביולי 2019 Olivia Rook, 2024 Olivier Awards: Full list of winners, London Theatre, ‏2024-04-14 (באנגלית)